**TÖÖVÕTULEPING**

**Tartus, 2019**

**Tellija : Tartu Linnavalitsus, linnamajanduse osakond**, registrikoodiga 75006546, asukohaga Raekoja plats 3, Tartu (edaspidi Tellija), mida esindab Tartu Linnavalitsuse linnamajanduse osakonna juhataja Rein Haak.

ja

**Töövõtja:** **\_\_\_**, registrikood \_\_\_, aadressiga \_\_\_, mida esindab \_\_

Tellija ja Töövõtja (edaspidi koos Pooled või eraldi Pool), sõlmisid töövõtulepingu (edaspidi Leping) alljärgnevas:

1. **Lepingu ese**
	1. Lepingu esemeks on **Maasika, Variku ja Roopa tn kõnniteede projekteerimine** (edaspidi Töö), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
	2. Töövõtja peab teostama Töö vastavuses Töövõtja majandus- ja kutsetegevuses tunnustatud parimate tavade ja praktikaga ning tavaliselt seda liiki Tööle omase kvaliteediga, lähtudes Töö eesmärgist, Eesti Vabariigis kehtivatest projekteerimisnormidest, vajadusel muudest vastava valdkonna dokumentidest ja Tellija poolt esitatud lähteandmetest.
2. **Lepingu üldtingimused**
	1. Lepingul on selle sõlmimise hetkel järgmised lisad:
		1. Lisa 1 - Töövõtja poolt \_\_2019. a esitatud hinnapakkumus;
	2. Lepingu dokumentideks muutuvad ka Lepingu täitmisel koostatavad muud dokumendid ning Poolte kokkuleppel sõlmitavad Lepingu muutmise kokkulepped;
	3. Lepingu dokumentide vastuolude korral lähtutakse konkreetsest hilisemast dokumendist. Poolte poolt pärast lepingu sõlmimist koostatud/allkirjastatud lepingu muudatused asuvad tähtsuse järjekorras sellest dokumendist eespool, mida lepingu muudatusega muudeti.
	4. Lepingu täitmise keel on eesti keel.
3. **Tähtajad ja Töö üleandmine**
	1. Töö täitmise tähtaeg on **kolm kuud alates Töövõtulepingu sõlmimisest.**
	2. Töövõtja kinnitab, et ta on teadlik, et Lepingus sätestatud tähtaegade täpne järgimine on Tellija jaoks väga oluline. Töövõtja teadvustab, et Lepingus sätestatud tähtaegade rikkumine seab ohtu vastava objekti ehitamise riigihanke ja ehituse teostamise, mis omakorda tähendab olulise kahju tekkimist.
	3. Kui Töö või Töö osa kontrollimisel selgub, et Töös või Töö osas on puudused, loetakse Töö või Töö osa tähtaegselt üle andmata.
4. **Poolte õigused ja kohustused**
	1. **Tellijal on õigus:**
		1. Nõuda Töövõtjalt Töö teostamist vastavuses Tellija hinnapäringus ja lepingus sätestatud nõuetega;
		2. teha järelpärimisi Töö tegemise hetke olukorra kohta, kontrollida Töö tegemise käiku;
		3. pöörduda kolmandate isikute poole eksperthinnangu saamiseks Töö kvaliteedi kohta;
		4. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida/täidab mittevastavalt muid endale Lepinguga võetud kohustusi.
	2. **Tellijal on kohustus**:
		1. tasuda Töövõtjale tehtud Tööde eest vastavalt Lepingule;
		2. anda Töövõtjale Lepingu sõlmimisel üle dokumendid, mis on vajalikud Töö koheseks alustamiseks, teostamiseks ja lõpetamiseks.
	3. **Töövõtjal on õigus:**
		1. saada Tellijalt Töö tegemiseks vajalikku informatsiooni ja juhiseid;
		2. saada Töö eest Lepingus kokkulepitud Tasu;
		3. nõuda Töö lõpptähtaja pikendamist juhul, kui Tellija ületab Töö osa või Töö ülevaatamiseks ettenähtud tähtaega ning nimetatud ületamise tõttu ei ole Töövõtjal võimalik järgida Töö lõpptähtaega. Töö osa lõpptähtaja pikendamise taotlus tuleb Töövõtja poolt esitada Tellijale viivitamatult arvates pikendamise aluseks olevate asjaolude ilmnemisest, vastasel juhul kaotab Töövõtja õiguse käesolevale punktile tugineda;
		4. teha tehtud Töö kohta viiteid, mille eesmärk on enda tutvustamine ja reklaam, kui Pooled ei lepi kokku teisiti.
	4. **Töövõtjal on kohustus:**
		1. teha Tööd vastavalt käesolevale Lepingule;
		2. vastutada selle eest, et Töö on vastavuses kehtivate õigusaktide ja normidega, Töövõtja majandus- ja kutsetegevuses tunnustatud parima tava ja praktikaga ning seda liiki Tööle omase kõrge kvaliteediga;
		3. järgida Tellijalt saadud juhiseid ja teha projektis sellekohased parandused või muudatused:
		4. vastata Tellija järelpärimistele Töö tegemise hetke olukorra kohta 3 tööpäeva jooksul ning lubada kontrollida Töö tegemise käiku;
		5. informeerida viivitamatult Tellijat Töö tegemise käigus tekkinud probleemidest. Juhul, kui Lepingu täitmise käigus ilmneb Töövõtja jaoks ettenägematu probleem, mis mõjutab Töö lõpptähtaega, mille eest Töövõtja ei vastuta, kuid Töövõtja ei informeeri sellest probleemist ega selle mõjust Töö lõpptähtajale Tellijat viivitamatult, kaotab Töövõtja õiguse sellele hiljem tugineda;
		6. kõrvaldada omal kulul kõik Tellija poolt ära nimetatud Töö osa ja Töö läbivaatamisel ilmnenud puudused ning järgida Tellija poolt esitatud nõudmisi, kui need ei ole vastuolus õigusaktidest tulenevate nõuetega;
		7. koostada Töö selliselt, et selle eriosade vahel (seletuskiri, joonised, liikluskorralduse lahendused, töömahtude tabel, kululoend, uuringud, aruanded jne) poleks vasturääkivusi;
		8. anda Tellijale selgitusi ja konsultatsioone projekteerimis-ehitustöö realiseerimisel, sealhulgas selle realiseerimiseks korraldatava projekteerimise-ehitamise riigihanke menetluse käigus ning Tellija nõudmisel viivitamata parandama Töövõtja kulul töö realiseerimise käigus Töös ilmnenud puudused või vead;
		9. kui Töövõtja leiab, et Tellija poolt projekteerimisel nõutav muudatus on põhjendamatu ning tooks Pooltele kaasa täiendavaid kulutusi või muutuvad Lepingu tingimused Töö nõuetele vastavuse osas või pikenevad Lepingu täitmise tähtajad, peab ta sellest Tellijat kirjalikult informeerima. Töövõtja võib keelduda muudatuste tegemisest juhul, kui see on vastuolus kehtiva õiguse, hea tava või kutseeetikaga;
		10. tasuda leppetrahvi vastavalt Lepingule;
		11. Projektid (koos eriosadega) esitada Tartu Linnavalitsuse linnaplaneerimise ja maakorralduse osakonna inseneriteenistusele üle vaatamiseks enne projekti lõpliku vormistamist.
		12. Projektlahendus kooskõlastada tehnilises kirjelduses nimetatud isikutega. Haljastuse projekteerimisel kooskõlastada projekt linnamajanduse osakonna haljastusteenistusega;
		13. Otsese mõju korral kolmandatele osapooltele tuleb projektlahendus kooskõlastada vastavate kinnistute omanike või esindajatega.
		14. valmistama ette ehitusloa taotluse ja laadima valminud ehitusprojekti EHRi;
	5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
5. **Autoriõigused**
	1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Töödele tekkivatele varalistele õigustele, sealhulgas autoriõiguse seaduse § 131 ja § 132 (<https://www.riigiteataja.ee/akt/128122011005>) nimetatud varalistele õigustele, ning need loetakse Tellijale üleantuks Lepingu hinna tasumisega.
	2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt.
	3. Lepingu p-des 5.1.-5.2 nimetatud õigused kehtivad territoriaalsete piiranguteta ja autoriõiguse kehtivusaja jooksul.
6. **Tasumine**
	1. Töö maksumus on \_\_ eurot, millele lisandub käibemaks 20 % ehk \_\_ eurot, kokku **\_\_ eurot** (Tasu).
	2. Lepingu hind hõlmab endas projekteerija honorari, samuti kõiki muid Töövõtja poolt ehitusprojekti teostamiseks ja valmimiseks vajalikke kulutusi. Tööde maksumus ei ole seatud sõltuvusse inflatsioonist või muudest teguritest ning seega Lepingu kehtivuse tähtaja jooksul korrigeerimisele ei kuulu.
	3. Töövõtjal on õigus esitada tegelikult tehtud tööde akte igakuuliselt vastavalt tegelikult teostatud töö mahule. Tellija esindaja kohustub 5 päeva jooksul tutvuma tegelikult tehtud Tööga ja akti allkirjastama või sellest motiveeritult keelduma. Pärast seda, kui Vastuvõtuakt on allkirjastatud Tellija esindaja poolt, on Töövõtjal õigus esitada arve.
	4. Arve tuleb esitada 5 kalendripäeva jooksul pärast Töö või Töö osa vastuvõtmist Tellija poolt (st akti allkirjastamisest), digiarvena või pdf. formaadis aadressile lmo@raad.tartu.ee. Arvele tuleb märkida Töövõtja vastutava isiku nimi ning teenuse osutamise periood.
	5. Tellijal on õigus keelduda Tasu maksmisest, kui Töövõtja on teostanud Tellijaga eelnevalt kooskõlastamata tööd.
7. **Töövõtugarantii**
	1. Töövõtja vastutab Töö Lepingu tingimustele vastavuse eest 3 aastase kehtivusega garantiiaja jooksul, mis algab Tööde vastuvõtuaktis märgitud kogu Töö vastuvõtmise kuupäevast alates. Garantiiaeg kolm aastat kehtib ka Lepingu muudatuste alusel tehtud töödele.
	2. Garantiiaeg kolm aastat kehtib kõigi Töövõtja poolt peatöövõtjana ning peatöövõtjale alltöövõtjate poolt tehtud tööde kohta.
	3. Garantiiaja jooksul kohustub Töövõtja Tellija nõudmisel kõrvaldama Töös avastatud puudused mõistliku aja (7-14 päeva) jooksul, lähtuvalt puuduse olemusest. Juhul, kui Töövõtja ei paranda Töös esinevaid puudusi Tellija poolt määratud aja jooksul, parandab Tellija puudused omal kulul või kolmandate isikute abiga ning esitab Töövõtjale arve teostatud töö eest.
8. **Poolte vastutus**
	1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
	2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
	3. Kui Töövõtja on rikkunud oma lepingulisi kohustusi, on Tellijal õigus rakendada sanktsioonina leppetrahvi iga rikkumise korral kuni 0,05% Tasust, kokku mitte rohkem kui 20% Tasust. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 3 kuu jooksul kohustuse rikkumise avastamisest arvates.
	4. Juhul kui Töövõtja rikub Lepingus sätestatud tähtaega, on Tellijal õigus nõuda Töövõtjalt leppetrahvi kuni 200 eurot iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 1 kuu jooksul kohustuse rikkumise avastamisest arvates.
	5. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes kolmandate isikutega ning kandma kõik sellega kaasnevad menetluskulud.
	6. Töövõtja jääb pärast Töö tegemist vastutavaks oma Lepingujärgsete kohustuste rikkumise ning pärast Töö üleandmist avastatud puuduste eest seadusandluses sätestatud aegumistähtaja jooksul.
	7. Töövõtja peab omama erialase vastutuse kindlustuse lepingut, mis vastaks vähemalt järgmistele tingimustele:
		1. kindlustusandja peab hüvitama kahju, mille Töövõtja on oma erialases tegevuses tekitanud kolmandale isikule kindlustusperioodil toimunud kindlustusjuhtumi tagajärjel. Kindlustuslepingu tähenduses peetakse kolmanda isikuna silmas ka käesoleva Lepingu järgset Tellijat;
		2. kindlustussumma kahju eest,mis on tekkinud Töö-/alltöövõtjate vastutusel Töö tegemisel.
	8. Lepingu võib ennetähtaegselt lõpetada ainult Poolte kirjalikul kokkuleppel. Ühepoolne Lepingu lõpetamine on lubatud ainult Lepingu ülesütlemisega.
	9. Lepingu osapoolel on õigus ühepoolselt Leping üles öelda kolmepäevase etteteatamisega, kui teine osapool on korduvalt rikkunud Lepingust tulenevaid kohustusi ning Pooled ei ole hiljemalt 15 tööpäeva jooksul alates sellest hetkest, kui osapoole on teise kirjaliku nõude kätte saanud, suutnud vaidlust lahendada.
	10. **Tellijal on õigus leping üles öelda**, kui
		1. ilmnevad asjaolud, mille tulemusena Töö jätkamine on muutunud võimatuks;
		2. Tellija kirjaliku märkusele vaatamata ei suuda Töövõtja täita temale lepinguga pandud kohustusi kokkulepitud tingimustel ning head tava järgides;
		3. Kui Töövõtja on viivitanud tööde üleandmisega rohkem kui 14 kalendripäeva kokkulepitud tähtajast ja kui selline olukord pole tekkinud põhjusel, mis lubab Töövõtjal tähtaega pikendada, ning hoolimata Tellija kirjalikust nõudmisest pärast mõistliku lisatähtaja andmist pole olukord paranenud. Käesoleva alapunkti rikkumusel on Tellijal õigus nõuda leppetrahvi 20% Tasust.
		4. Lepingu ülesütlemise puhul Töövõtja süül on Töövõtja kohustatud maksma Tellijale leppetrahvi 5 000 eurot.
9. **Konfidentsiaalsusklausel**

Pooled peavad hoidma saladuses neile Lepingu täitmisega teatavaks saanud asjaolusid, mille saladuses hoidmiseks on teisel Poolel õigustatud huvi või mille saladuses hoidmist on teine Pool nõudnud. Saladuse hoidmise kohustust ei ole, kui Poolel on asjaolude avalikustamiseks teise Poole kirjalik luba või kui ta on avalikustamiseks kohustatud seadusest tulenevalt.

1. **Poolte kontaktisikud**
	1. Töövõtja vastutav isik on **\_\_**, tel \_\_, e-post: \_\_
	2. Tellija kontaktisik : **Mihkel Vijar**, tel: (+372) 7361 281, e-post: mihkel.vijar@raad.tartu.ee
2. **Lepingu kehtivus**
	1. Leping jõustub Tellija poolt allkirjastatud Lepingu esitamisel Töövõtjale ja kehtib kuni Lepingust tulenevate kohustuste täitmiseni.
	2. Tellija võib Lepingust taganeda ning nõuda leppetrahvi kuni 10% Tasust, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
	3. Töövõtja võib Lepingust taganeda, kui Tellija rikub oluliselt Lepingu tingimusi. Sel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulud.
	4. Leping loetakse koheselt lõppenuks, kui:
		1. Töövõtja tegevus lõpeb;
		2. kuulutatakse välja Töövõtja pankrot.
3. **Teated**
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil loetakse see kättesaaduks järgmisel tööpäeval.
	4. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
4. **Muud tingimused**
	1. Lepingut võib muuta Poolte kirjalikul kokkuleppel ja kooskõlas kehtivate õigusaktidega. Kirjalikult vormistamata Lepingu muudatused on tühised.
	2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
	4. Leping allkirjastatakse Poolte poolt digitaalselt.

**Poolte allkirjad**

**Tellija : Töövõtja :**

TARTU LINNAVALITSUS \_\_

linnamajanduse osakond \_\_

ak nr EE 442200221015080140 ak nr \_\_

Rein Haak \_\_

/allkirjastatud digitaalselt/ /allkirjastatud digitaalselt/